Rácáfolt orvosaira a két fejjel született indiai kisbaba
Azt jósolták, közvetlenül a születése után meghal majd. Nem így lett.
„Reméltem, hogy a fiam majd pontosan olyan lesz, mint bármelyik másik kisbaba. De sajnos nem így alakult. Tragikus, ami velünk történt”

– nyilatkozta az indiai médiának az a 28 éves indiai nő, aki a napokban adott életet harmadik gyermekének. Mint kiderült, Anita Tiwarit, akinek korábban két egészséges kislánya született, meglepetésként érte, hogy kisfia rendellenességgel fejlődött, a terhessége alatt ugyanis anyagi gondjaik miatt nem jutott el ultrahangos vizsgálatra.

Mikor a szülés előtt az orvosok szembesítették azzal, hogy kisfia beteg és hogy valószínűleg nem él majd néhány percnél többet, az anya összetört. A gyermeket a sebészek császármetszéssel segítették a világra, és a jóslatokkal ellentétben 30 óráig élt, mielőtt légzési elégtelenség miatt meghalt.

Mikor Uttar Pradeshben híre ment, hogy a város egyik kórházában kétfejű baba született, emberek sereglettek a bejárathoz, hogy ünnepeljék érkezését. Csodababaként tekintettek rá ugyanis, akiben egy isten született újjá.
Élet-Stílus